גיבתון לבן-גרון

גיבתון לבן-גרון (שם מדעי: Emberiza rustica) הוא מין של ציפור שיר ממשפחת הגיבתוניים.

בישראל הוא חולף נדיר ביותר, ולרוב נצפה בין אוקטובר לדצמבר. הוא היה מזדמן קבוע עד לסוף שנות ה-90, אך מאז התצפיות בו הלכו והתמעטו, למעט סתיו 2021 אז נצפו באופן חריג ארבעה פרטים שונים ועוד פרט אחד שהתגלה בינואר של אותו חורף.

שם הסוג Emberiza הוא מ-Embritz, גיבתון בגרמנית עתיקה. שם המין הספציפי rustica הוא מלטינית ומשמעותו "כפרי, פשוט".

הוא מקנן ברחבי צפון האזור הפלארקטי. הוא מין נודד; חורף בדרום מזרח אסיה, יפן, קוריאה ומזרח סין, וגם מזדמן נדיר למערב אירופה.

הוא מקנן בחורש מחטני רטוב. התטולה מורכבת מארבע עד שש ביצים מוטלות בקן בתוך שיח או על הקרקע. מזונו מורכב בעיקר מזרעים, וכאשר מאכיל צעירים, חרקים.

גיבתון זה דומה בגודלו לגיבתון סוף. יש לו חלקים תחתונים לבנים עם צדדים חלודיים, רגליים ורודות ומקור ורדרד. לזכר בלבוש קיץ ראש שחור עם גרון לבן, ועורף וחזה חלודיים.

לנקבה גב חום מפוספס בכבדות ופנים חומות עם עורף בהיר. היא דומה לגיבתון סוף נקבה, אך יש לה פסי צד אדמדמים, עורף ערמוני ומקור ורדרד, לא אפור.

קישורים חיצוניים

הערות שוליים 

טקסונים שתוארו בידי פטר סימון פאלאס
בעלי חיים שתוארו ב-1776
גיבתוניים
ארץ ישראל: גיבתוניים
יפן: עופות
סין: עופות
טאיוואן: עופות
קוריאה הדרומית: עופות
קוריאה הצפונית: עופות
רוסיה: עופות